12 JANUARIE Fil 2:12 Die Filippense was tot nou toe gehoorsaam aan wat Paulus hulle geleer het. Hulle was gehoorsaam aan die evangelie wat hulle verkondig is. Dit is 'n baie belangrike opmerking. Die evangelie vra om geloof. Geloof beteken dat ons in liefde vir Christus leef. Dit beteken dat ons van God se onverdiende liefde leef. Daarby behoort geloofsgehoorsaamheid. Dit werk hulle wat regtig van die HERE hou uit in gehoorsaamheid vanuit liefde aan die HERE. In ons tyd wil baie mense net hoor van liefde en nie van gehoorsaamheid nie. Die liefde waarvan hulle praat beteken dan dat Christus Sy liefde vir hulle gee en dit nie belangrik is dat jy volgens die norme wat die Gees in die Bybel gee, leef nie. Die norme wat ons in die Bybel lees word dan in baie gevalle as iets van vroeër gesien waarvan dit nie nodig is om jou aan te hou nie. Verder is vir die HERE volgens baie mense gehoorsaamheid nie belangrik nie. Nogtans lees ons in ons teks dat dit baie belangrik is. Dan gaan dit nie om gehoorsaamm wil wees aan 'n bepaalde mens nie. Dit gaan naamlik nie daaroor of Paulus wel of nie aanwesig is nie. Dit gaan om die gehoor gee aan die evangelie van Jesus Christus! Dit gaan daarom of jy regtig in Hom glo as jou Here! Dat gehoorsaamheid by die geloof, by die liefde van God behoort lees ons in Rom 6:17 so; "Maar ons dank God dat julle wel diensknegte van die sonde was, maar van harte gehoorsaam geword het aan die voorbeeld van die leer wat aan julle oorgelewer is".